text: Úrslit frá yvirlitstrolingunum í summar
text: #000001
text: Álit um universitetssjúkrahús handað landsstýriskvinnuni
text: #000004
text: Stong Havstovuna og opna Bankan
text: #000005
text: 24FO.NEWS > Fólk og Samfelag > Nýggj grein um arbeiði við ABC fyri sálarliga heilsu kring heimin– Einføld amboð kunnu menna sálarligu heilsuna og trivnaðin hjá einari heilari tjóð
text: #000006
text: Nýggj grein um arbeiði við ABC fyri sálarliga heilsu kring heimin– Einføld amboð kunnu menna sálarligu heilsuna og trivnaðin hjá einari heilari tjóð
text: #000007
text: ABC fyri sálarliga heilsu kemur upprunaliga úr Avstralia, har átakið eitur Act-Belong-Commit.
text: #000012
text: Act-Belong-Commit er tillagað og sett í verk í Føroyum, Danmark og Norra (og fyri stuttum eisini í svenska landspartinum Östergötland) og fevnir um stóran part av íbúgvunum. Í Avstralia er átakið sett í verk við miðdepli í Curtin University og við støðugari fígging frá the Health Promotion Foundation of Western Australia (Health Way) og the Mental Health Commission of Western Australia.
text: #000013
text: Afturvendandi eftirmetingar í Avstralia vísa, at tilvitskan um átakið røkkur víða (uml. 80% av íbúgvunum) og 10-15% av hesum fara neyvt í gongd við okkurt fyri at betra um sálarligu heilsuna, sum úrslit av at tey hava hoyrt um ABC boðskapin. Uppfylgjandi gransking úr Avstralia vísir, at herferðin við góðum úrslitum fremur áhuga og hugbindur bæði fólk við og uttan sálarligum avbjóðingum, og hetta stuðlar undir háttalagið hjá átakinum, sum fevnir um øll. Tað sæst eisini, at átakið minkar um stigmatisering og økir um opinleika um sálarligar avbjóðingar, og eggjar fólki at søkja sær hjálp og broytir somuleiðis fatanina hjá fólki av sálarliga heilsu; frá einum passivum ‘sjúku’ sjónarmiðið til eina trúgv á, at við at gera nakað ber til at fremja sína sálarligu heilsu.
text: #000014
text: Í Føroyum eins og í Danmark, Norra og Svøríki, verður átakið nevnt “ABC fyri sálarliga heilsu”. Í Danmark er ABC fyri sálarliga heilsu skipað sum eitt tvørfakligt samstarv knýtt at Københavns Universitet og samstarvið hevur verið í stórum vøkstri síðani tað byrjaði í 2014, og í løtuni eru 67 samstarvsfelagar í danska samstarvinum, harímillum 40 kommunur. Fyri stuttum avgjørdi danski staturin at stuðla danska ABC fyri sálarliga heilsu og fáa ABC uppí 10 ára ætlanina hjá danska heilsumálaráðnum fyri at betra um psykiatri og sálarliga heilsu í Danmark.
text: #000016
text: Eftirmetingar í Danmark vísa, at uml. 8-12% av donsku íbúgvunum hava hoyrt um ABC fyri sálarliga heilsu átakið. Eins og í Avstralia, hevur átakið økt um tilvitanina, opinleika, nýggja vitan og hvussu ein kann betra um sálarligu heilsuna. 16% av teimum, sum átakið hevur rokkið út til, hava aktivt gjørt eitthvørt fyri at betra um ella varðveita góða sálarliga heilsu. Eftirmetingar og kvalitativar kanningar verða regluliga gjørdar fyri at bøta um dygdina, hvussu munagott átakið er og hvønn týdning samstarv hevur.
text: #000017
text: Eftirmetingarnar vísa, at ABC boðskapirnir eru lættskiljandi amboð og geva góðar karmar at arbeiða við sálarligari heilsufremjan tvørtur um øll øki og allar geirar í samfelagnum.
text: #000018
text: Í Føroyum varð byrjað at arbeiða við ABC fyri sálarliga heilsu í 2016. Í 2017 tók átakið dik á seg og í fyrstuni varð dentur lagdur á at tillaga verkætlanina til føroysk viðurskifti og at gera føroyingar varugar við boðskapirnar í ABC fyri sálarliga heilsu við lýsingum, fyrilestrum og tilfari í fjølmiðlunum og sosialu miðlunum. Á sumri í 2017 varð eitt føroyskt tvørfakligt samstarv kring landið stovnað, ið kann samanberast við danska samstarvið, og sum verður stýrt og samskipað av Fólkaheilsuráðnum.
text: #000020
text: ABC samstarvið í Føroyum hevur í løtuni 26 ymiskar høvuðssamstarvsfelagar, eitt nú størstu kommunur í landinum og psykiatriska depilin á Landssjúkrahúsinum og ymiskar frítíðarfelagsskapir, feløg og stovnar. ABC fyri sálarliga heilsu fevnir um alt landið og er allýst sum eitt fokusøkið í heildarætlanini fyri sálarliga heilsu frá 2018 hjá Heilsumálaráðnum. ABC boðskapirnir eru eisini eftirmettir í landsumfevnandi heilsukanningini “Hvussu hevur tú tað?” frá 2019, sum vísir tætt samband millum borgarar, sum gera ABC virksemi (er virkin, saman og hugbundin) og heilsustøðuna hjá føroyingum sum heild. Ætlanin er at gera eina kanning um, hvussu nógvir føroyingar eru tilvitaðir um ABC fyri sálarliga heilsu og hvørja ávirkan hettar hevur á teirra trivnað.
text: #000021
text: Í Norra byrjaði Folkehelsealliansen í Trøndelag eitt ABC átak í 2018, ið er eitt “bottom-up” tvørfakligt samstarv við 43 almennum og sjálvbodnum feløgum (amtsráð, kommunur, sjúkrahús, kirkjusókn og frítíðarfelagsskapir). Samskipanarhátturin í Norra minnir nógv um átøkini í Danmark og í Føroyum. Fyri stuttum avgjørdi heilsumálaráðið í Norra at stuðla ABC átakinum sum eina royndarverkætlan sum eitt landsumfevnandi sálarligt heilsuátak.
text: #000022
text: ABC átakið kjølfest á skúlum
text: #000023
text: ABC átakið verður somuleiðis sett í verk fyri at fremja sálarliga heilsu í útbúgvingarumhvørvum. Á Curtin University í Avstralia, á Københavns Universitet í Danmark, NTNU og Nord Universitet í Norra og Elon University í USA. Harumframt er ABC fyri sálarliga heilsu sett í verk tvørtur um eina rúgvu av skúlum í vestur Avstralia, har úrslit hava víst, at bæði starvsfólk og næmingar fáa ágóðar av ABC amboðunum.
text: #000024
text: Samanumtikið eru nógvar góðar og granskingargrundaðar orsøkir at kjølfesta ABC fyri sálarliga heilsu átakið (Tað eru 21 orsøkir til at seta ABC fyri sálarliga heilsu í verk) og ABC boðskapirnir kunnu brúkast sum ein ætlan fyri sálarliga heilsufremjan, sum virkar sum ástøði og í verki.
text: #000025
text: Stívliga 54.700 fólk búðu í Føroyum 1. august – vøksturin er 1,2%
text: #000027
text: Kvinna dømd 6 ára fongsulsrevsing fyri at smugla kokain
  Álit um universitetssjúkrahús handað landsstýriskvinnuni
  Stívliga 54.700 fólk búðu í Føroyum 1. august – vøksturin er 1,2%
  Veteranflaggdagur hildin umborð á Hvidbjørnen
text: #000034